section_heading: Bračni sukobi
paragraph_text: Strastveni borac (borio se u dvadeset i devet bitaka protiv kršćana ili Maura), oženio se (kada je imao više od 30 godina i bio poznati neženja) godine 1109. ambicioznom kraljicom Urakom od Leona, strastvenom ženom neprikladnom za sporednu ulogu. Brak je uredio njezin otac Alfonso VI. od Leóna 1106. kako bi ujedinio dvije glavne kršćanske države protiv Almoravida, te ih opskrbio sposobnim vojskovođom. Uraka je bila uporna glede njezinih prava kao kraljice. Muž i žena su se brutalno posvađali te je došlo do otvorenog rata, tako da je Uraka zaglavila pod opsadom u Astorgi 1112.<ref>Bernard F. Reilly, The Contest of Christian and Muslim Spain, 1031-1157 (Blackwell, 1995), 133-134. Alfonso je imao podršku jednog dijela plemstva koje je pronašlo svoj interes u zbrci. Budući da je bio puno bolji vojnik nego bilo koji od protivnika dobio je bitku kod Candespina i bitku kod Viadangosa, ali jedini provjereni njegovi pristaše su bili njegovi Aragonci, koji nisu bili dovoljni da bi držali Kastilju i Leon pokornima.Papa je poništio brak Alfonsa i Urake jer su bili rođaci u drugom koljenu, godine 1110., ali je Alfonso ignorirao papinskog nuncija i ostao u braku s Urakom do 1114. Tijekom svog braka, nazivao je sebe "Kralj i Car Kastilije, Toleda, Aragona, Pamplone, Sobrarbe i Ribagorze" u znak priznanja svojih prava kao Urakin muž. Njegove naslijeđene zemlje po ocu, uključuju i kraljevstvo njegovog prastrica Gonzala i njegov prerogativ za osvajanjem Andaluzije od muslimana. Umetnuo je naslov imperatora na temelju toga da je imao tri kraljevstva pod svojom vlašću.